১৯৫৮-৫৯ মৌসুমে ভারত গমনের জন্যে ব্যাসিল বুচারকে মনোনীত করা হয়। ব্রাবোর্ন স্টেডিয়ামে অনুষ্ঠিত সিরিজের প্রথম টেস্টে [[ওয়েস হল|ওয়েস হলের]] সাথে একযোগে টেস্ট অভিষেক পর্ব সম্পন্ন হয়। ২৮ নভেম্বর, ১৯৫৮ তারিখে ভারতের বিপক্ষে টেস্ট ক্রিকেটে অভিষেক ঘটে ব্যাসিল বুচারের। খেলায় তিনি ২৮ ও অপরাজিত ৬৪ রান তুলেন। রোহন কানহাইয়ের সাথে রানার হিসেবে অংশ নেন ও [[গারফিল্ড সোবার্স|গারফিল্ড সোবার্সের]] সাথে ১৩৪ রানের জুটি গড়েন। তবে, খেলাটি ড্রয়ে পরিণত হয়েছিল।

[[ইডেন গার্ডেন্স|ইডেন গার্ডেন্সে]] সিরিজের তৃতীয় টেস্টে ব্যাসিল বুচার তার প্রথম টেস্ট সেঞ্চুরি করেন। ঐ টেস্টে তার দল ইনিংস ও ৩৩৬ রানের বিশাল ব্যবধানে জয় তুলে নেয়। ওয়েস্ট ইন্ডিয়ান ইনিংসের তিনজন সেঞ্চুরিকারীর একজন ছিলেন। তিন ঘণ্টারও অধিককাল ক্রিজে অবস্থান করে ১৫ চার সহযোগে ১০৩ রান তুলেন। এ সময়ে রোহন কানহাইয়ের সাথে ২১৭ রানের জুটি গড়েছিলেন তিনি। মাদ্রাজে অনুষ্ঠিত চতুর্থ টেস্টে ধারাবাহিকভাবে দ্বিতীয় টেস্ট সেঞ্চুরি হাঁকান। সাড়ে পাঁচ ঘণ্টাকাল ক্রিজে অবস্থান করে ১০ চার সহযোগে ১৪২ রান তুলেন। এরফলে ওয়েস্ট ইন্ডিজের সিরিজ জয়ে প্রভূতঃ ভূমিকা রাখেন তিনি। সিরিজ শেষে ৬৯.৪২ গড়ে ৪৮৬ রান তুলেছিলেন তিনি।

ব্যক্তিগত জীবন
শৈশবকাল
টেস্ট ক্রিকেট
ইংল্যান্ড গমন, ১৯৬৩